Shazam! aterra al cinema Tívoli de Burjassot
2025-07-24

En l’equador del mes d’abril, concretament els dies 13 i 14 d’abril, el cinema Tívoli de Burjassot acollirà una nova estrena cinematogràfica. Es tracta de Shazam!, una pel·lícula de la qual gaudiran tant xiquets com adults. Aquesta nova història de superherois es projectarà en el Tívoli en quatre sessions: tant el dissabte 13 com el 14 d’abril, a les 19h i a les 22:30h.

Shazam! és l’adaptació cinematogràfica del superheroi de DC Còmics creat en 1939 pel guionista Bill Parker i el dibuixant Clarence Charles Beck. El protagonista d’aquesta història d’acció trepidant és Billy Batson (Asher Angel), un jove orfe de 14 anys, normal i corrent, al qual li canvia la vida una trobada amb un vell embruixador. I és que, des d’aqueix moment, cada vegada que Billy crida la paraula ‘Shazam!’ es converteix en el superheroi adult Shazam (Zachary Levi). Encara que amb un xiquet en el seu interior, el poderós cos de Shazam fa el que qualsevol adolescent amb superpoders faria: passar-s’ho bé i posar al límit les seues habilitats amb la imprudència d’un xiquet. No obstant això, Billy necessitarà controlar ràpidament aqueixos poders tan atractius per a poder defensar-se de les forces del mal controlades pel Doctor Thaddeus Sivana (Mark Strong).

Shazam precedirà a l’esperada arribada de Dumbo, que es projectarà en el Tívoli, el 20 i el 21 d’abril.

Des de fa dues setmanes, les entrades per a gaudir del cinema Tívoli, es poden adquirir on line, a través de la web cultura.burjassot.org.